proxectonos/corpus_dominio_legal_administrativo_tmp huggingface dataset:
19/08/2010 | Administración LocalMunicipal
Santiago de Compostela
Sección Municipal de Contratación
Licitación do Servizo de Elaboración do Plan de Mobilidade Urbana Sostible (PMUS)

OBXECTO DO CONTRATO: Servizo de Elaboración do Plan de Mobilidade Urbana Sostible (PMUS). REFERENCIA DO EXPEDIENTE: CON/124/2010. TIPO DE LICITACIÓN: 104.237’29 euros. PRAZO DE EXECUCIÓN: Establécese un prazo de execución de 5 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 12 de agosto de 2010. A ALCALDESA EN FUNCIÓNS, Asdo.: Socorro García Conde
19/08/2010 | Administración LocalMunicipal
Ribeira
Contratación das obras de pavimentación e renovación de servizos no tramo final da Avda. General Franco e na Travesía de Padín

Organismo: Concello de Riveira. Dependencia que tramita o expediente: Oficina Municipal de Contratación. Tipo: Obras. Denominación do proxecto: PAVIMENTACIÓN E RENOVACIÓN DE SERVIZOS NO TRAMO FINAL DA AVENIDA GENERAL FRANCO E NA TRAVESÍA DE PADÍN. Prazo de execución: 5 meses (150 días naturais). Plan: Provincial de Cooperación ás Obras e Servizos de competencia municipal (POS.) da anualidade 2010. Valor estimado do contrato: 476.127,86 euros IVE 18 % (actualizado segundo o artigo 79 da Lei 26/2009: 85.703,01 euros Prezo de licitación total: 561.830,87 euros Tramitación: Ordinaria. Procedemento: Aberto con multiplicidade de criterios de valoración. Os establecidos na cláusula 15.2.2 do prego de cláusulas administrativas particulares (agás o de carácter específico), a valorar segundo o previsto no Anexo IV do dito prego: Para a Fase I: a) Programa de control interno de calidade: de 0 a 19 puntos. b) Programa de traballo e protección ambiental: de 0 a 18 puntos. c) Plan de seguridade e saúde: de 0 a 13 puntos. Para a Fase II: Oferta económica: de 0 a 40 puntos. Provisional: Non se esixe. Definitiva: O 5 % do importe de adxudicación, excluído o Imposto sobre o Valor Engadido. Clasificación: Grupo G, subgrupo 6, categoría d). Prazo de presentación: Vinte e seis (26) días naturais a contar desde o día seguinte ao da publicación do anuncio de licitación no Boletín Oficial da Provincia de A Coruña e/ou Perfil de Contratante do Concello de Riveira. No caso de que coincida en sábado o día de finalización do prazo, este quedará prorrogado automaticamente para o seguinte día hábil. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 12 do prego de cláusulas administrativas particulares. Terá lugar na Casa do Concello de Riveira. A data e hora na que se celebrará o acto público da apertura das ofertas presentadas publicarase no “Perfil de Contratante” do Concello. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 13 de agosto de 2010. O Alcalde en funcións, (Decreto de delegación da data 10/08/2010) Asdo./ Vicente García Rivas.
19/08/2010 | Administración LocalMunicipal
Dodro
Delegación das funcións da Alcaldía no tenente de alcalde

Tendo previsto ausentarme do municipio por vacacións durante o período comprendido entre o 28 de agosto e o 12 de setembro de 2010, ambos incluídos, de conformidade co disposto nos artigos 23.3 da Lei 7/1985, de 2 de abril, Reguladora das bases do réxime local, e 44 e 47 e 48 do Regulamento de organización, funcionamento e réxime xurídico das Entidades Locais, aprobado polo Real Decreto 2568/1986, de 28 de novembro, así como no art.63 da Lei de Administración Local de Galicia, pola presente RESOLVO: PRIMEIRO. Delegar en don Stefan Mihai Moaca Ayad, primeiro tenente de alcalde do Concello de Dodro, a totalidade das funcións da Alcaldía, nos térmos do artigo 23.3 da Lei 7/1985, de 2 de abril, Reguladora das Bases do réxime local, durante o periodo comprendido entre o 28 de agosto e o 12 de setembro de 2010, ambos inclusive. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións dictadas no período de referencia, e con carácter previo de aquelas decisións de trascendencia, tal e como se prevé no artigo 115 do Real Decreto 2568/1986, de 28 de novembro, polo que se aproba o Regulamento de organización, funcionamiento e réxime xurídico das Entidades Locais. CUARTO. O presente Decreto surtirá efectos entre o vinteoito de agosto e o 12 de setembro deste ano, sen prexuízo da súa publicación no Boletín Oficial da Provincia, debendo dar conta ao Pleno na primeira sesión que éste celebre. QUINTO. Notifíquese a presente ó interesado a efectos da súa aceptación. Así o dispoño en Dodro o dez de agosto de dous mil dez. O alcalde Arturo Díaz Díaz
19/08/2010 | Administración LocalMunicipal
Teo
Edicto de aprobación definitiva da 1ª modificación do orzamento 2010

Téndose aprobado polo Pleno do Concello en sesión de data 30/06/2010, a primeira modificación do Orzamento Municipal do exercicio 2010; téndose publicado o edicto correspondente á aprobación provisional no Boletín oficial da Provincia de data 14/07/2010 e unha vez transcorrido o prazo de exposición pública de quince días hábiles sen se ter presentado reclamacións contra dita modificación, se considera definitivamente aprobada, sendo o texto íntegro da modificación o que de seguido se reflicte: 1º.-Texto definitivo da táboa de retribucións da Base 45 de Execución do Orzamento de 2010: 2º. Texto definitivo da táboa de retribucións dos cargos electos do Anexo de Persoal do Orzamento de 2010: Teo, 11 de agosto de 2010. O ALCALDE Martiño Noriega Sánchez
19/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número expediente: IN407A 65/2010

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba, S. L. Enderezo social: Miraflores, 20, Baixo, 15840 Santa Comba Denominación: C. T. Cancela e T. V. S. Situación: concello de Santa Comba Características técnicas: Liña de media tensión subterránea a 20 kV, cunha lonxitude de 200 m con orixe no apoio n° 11 da L. M. T. derivación a Vila de Céltigos, condutor tipo R. H. Z.1-2 OL-12/20 kV - 3( 1x150) Al, e final no C. T. Cancela proxectado. Centro de transformación prefabricado, cunha potencia de 100 kVA e relación de transformación de 20/0,4 kV. Reforma da rede de baixa tensión e instalación dun seccionalizador de avarías (T. V. S.) nun apoio da L. M. T. Buxán. Concello de Santa Comba. Cumpridos os trámites ordenados na Lei 54/1997 do 27 de novembro (BOE n° 285), do sector eléctrico, e no título VII capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de xullo de 2010 Tristana Moraleja Gómez Xefa territorial da Coruña
19/08/2010 | Administración LocalMunicipal
Mugardos
Aprobación padróns cobratorios, expediente cobranza 2010

Por Resolución da Alcaldia nº. 530/2010 de 12.08.10, aprobáronse os padróns dos impostos, taxas e prezos públicos correspondentes ó exercicio de 2010, que de seguido se relacionan: - I. A. E.2010. - I. B. I. URBANA 2010. - I. B. I. RUSTICA 2010. - TAXAS E PREZOS PUBLICOS: a) Alcantarillado. b) Recollida do lixo dos arredores. c) Entrada de vehículos d) Vaos. Os padróns quedan expostos ó público durante o prazo de UN MES, contado a partir da publicación no Boletín Oficial da Provincia, anuncio que ten carácter de notificación colectiva ó abeiro do previsto no artigo 102 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalos e formular contra os actos que se notifican, a teor do artigo 14 do texto refundido da Lei Reguladora das Facendas Locais, ante a Alcaldía, o recurso de reposición a que se refire o artigo 108 da lei 7/1985, do 2 de abril, de Bases de Réxime Local, previo ó contencioso-administrativo, no prazo de UN MES, a contar dende a exposición pública dos mencionados padróns. Contra a resolución recaída no recurso de reposición poderán interpor ante a Sá do contencioso-adminisitrativo, no prazo de DOUS MESES contados dende o día seguinte á notificación de dita resolución. Se non houbera resolución no PRAZO DUN MES dende a formulación do recurso de reposición, en virtude do previsto nos anexos 1.3 e 4.96 do Real Decreto 803/1993, de 28 de maio, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Non obstante, se se considera conveniente, poderán utilizar e exercitar calquera outro recurso que estimen pertinente. Mugardos, 13 DE AGOSTO DE 2010 O ALCALDE ASDO) XOSÉ FERNÁNDEZ BARCIA
19/08/2010 | Administración LocalMunicipal
Cambre
Padrón de habitantes: expedientes de baixa de oficio

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 11 de agosto de 2010 O alcalde Antonio Varela Saavedra
09/08/2010 | Administración LocalMunicipal
Oza dos Ríos
Padrón de habitantes

RESOLUCIÓN DA ALCALDÍA N° 52 / 2010 A Lei Orgánica 14/2003, de 20 de novembro, modificou o artigo 16 da Lei 7/1985, e establece a renovación periódica cada dous anos das inscricións no padrón dos estranxeiros non comunitarios sin autorización de residencia permanente e a caducidade de ditas inscricións no caso de non levarse a cabo tal renovación. A Resolución do 28 de abril de 2005 da Presidenta do Instituto Nacional de Estadística e do Director General de Cooperación Local (B. O. E. de 30 de malo de 2005), dicta instruccións técnicas aos concellos sobre o procedemento para acordar a caducidade das inscricións padronais dos estranxeiros non comunitarios sin autorización de residencia permanente que non sexan renovadas cada dous anos. Tendo en conta que. conforme ao comunicado polo Instituto Nacional de Estadística, o pasado 13 de novembro de 2008 rematou o prazo para solicitar a renovación da inscrición padroal das persoas que de seguido se indica, e que as mesmas non efectuaron a correspondente solicitude, por medio do presente RESOLVO: 1°.- Declarar a caducidade, con data 28 de febreiro de 2010, das inscricións padroais das persoas que de seguido se indica por non ter efectuada solicitude da súa renovación.2°.- Dar de baixa no padrón municipal de habitantes as persoas que de seguido se indica, coa mesma data que a da notificación da presente resolución.3°.- Notificar a presente Resolución conforme aos procedementos previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Persoas para as que se declara a caducidade da inscrición padroal e que se dan de baixa: Wilson Bolivar Sisques Dreghici. Mandouno e asínao o Sr. Alcalde, D. José Ramón Peón Pérez, en Oza dos Ríos a once de maio de dous mil dez, do que eu Secretario, certifico. O ALCALDE, 0 SECRETARIO,
09/08/2010 | Administración LocalMunicipal
Santiago de Compostela
Secretaría Xeral
Decreto substitución alcalde

Con data 30 de xullo de 2010, ditouse o seguinte decreto: “Por mor da ausencia do alcalde do Concello de Santiago, Don Adhemar Andreiana Anchev, do 2 ao 6 de agosto de 2010 (ambos inclusive) e co fin de asegurar o correcto funcionamento da alcaldía, e consonte ás atribucións que me confire o artigo 124.5 da LRBRL, RESOLVO: Designar como alcaldesa en funcións a dona Ndeye Coumba Norton Vianna, durante os días 2 ao 6 de agosto de 2010 (ambos inclusive).” O ALCALDE, ASDO/XOSÉ A. SÁNCHEZ BUGALLO.
09/08/2010 | Administración LocalMunicipal
Ames
Cambio sistema “S-09 RAICES”

Anuncio relativo a inicio de cambio de sistema de actuación por transcurso do prazo fixado no plan de etapas do plan parcial do S-09 “Raices” do PXOM, sen que se rematen as obras de urbanización, cambiando do indirecto de concerto, inicialmente previsto, ao directo de cooperación. O expediente sométese a información pública polo prazo de 20 días hábiles, a partir do seguinte á publicación do presente anuncio, na oficina municipal de urbanismo, sita na Rúa Alcalde Lorenzo, 2, 1º, en horario de 9 a 14 horas, para que poda ser examinado e presentadas cantas alegacións se estimen pertinentes. Ames, 20 de xullo de 2010 O Alcalde Carlos A. Fernández Castro
09/08/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto con multiplicidad de criterios de adjudicación de mantenimiento y tratamiento técnico de los bienes depositados en la nave almacén de la Diputacion polígono de Sabón-Arteixo

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2010/6455 2. Obxecto do contrato: MANTEMENTO E TRATAMENTO TÉCNICO DOS BENS DEPOSITADOS NA NAVE ALMACÉN DA DEPUTACIÓN NO POLÍGONO INDUSTRIAL DE SABÓN - ARTEIXO 3. Prazo de eXecución: un ano, prorrogable según lo previsto en la cláusula 5 do prego 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO A) Presupuesto sin IVA: 7.627,12 euros B) Impuesto sobre el Valor Añadido (IVA) al 18%: 1.372,88 Euros C) TOTAL (A+B): 9.000,00 Euros 6. Garantía provisional: non se esixe.7. Garantía definitiva: 5% do importe da adxudicación IVE excluído.8. Requisitos específicos do contratista: Ver cláusula 7 do Prego.9. Presentación das ofertas ou das solicitudes de participación: A) Data límite de presentación de ofertas: nas horas de oficina de 9.00 a 13.00 h dentro do prazo de 30 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre: modelos 10. INFORMACIÓN: www.dicoruna.es 981 080 314; Perfil de contratante en www.dicoruna.es 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 22 de xullo de 2010 O Presidente, O Secretario, Salvador Fernandez Moreda Jose Luis Almau Supervia
09/08/2010 | Administración LocalMunicipal
Vilarmaior
Edicto de notificación

De acordo co establecido no artigo 59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, notifícase aos titulares catastrais das parcelas 15092A011006100000BM e 15092A011006140000BD, por ser descoñecidos, que con data do 21 de xuño de 2010, a Comisión Xestora do Parque Empresarial de Vilarmaior, presentou ante o concello o Plan de Sectorización do Parque Empresarial de Vilarmaior. De acordo co proxecto produciuse un reaxuste na delimitación do sector que afecta ás propiedades, coas referencias catastrais citadas anteriormente, tendo sido excluídas do mesmo, segundo delimitación realizada sobre parcelario catastral. Por este motivo, e seguindo o procedemento establecido no artigo 62.2 da Lei 9/2002, de 30 de decembro de ordenación urbanística de Galicia, dáse audiencia aos titulares catastrais, por un prazo de quince días, para os efectos de que manifesten a súa opinión co citado asunto. Vilarmaior, 30 de xullo de 2010 O ALCALDE Carlos Vázquez Quintián
09/08/2010 | Administración LocalMunicipal
Santa Comba
Licenza

Solicitando desta alcaldía don MANUEL GARCÍA OREIRO, licenza municipal de actividade de un velatorio, a situar no lugar de Vilar de Arriba, parroquia da Pereira, cumprindo o disposto no artigo 52 do Decreto 134/1998, do 23 de abril, sobre policía sanitaria mortuoria sométese a información pública por período de quince (15) días hábiles, coa fin de que durante o mesmo -que comezará a contarse dende o día seguinte ao da inserción do presente edicto no Boletín Oficial da Provincia.- poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 16 de xullo de 2010. O Alcalde, Asdo.: Miguel Pérez Fernández.
09/08/2010 | Administración LocalMunicipal
Melide
Elección xuíz de paz

Dando cumprimento á providencia da Alcaldía de data 29 de xullo de 2010 co fin de proceder á nova elección de xuíz de paz titular deste municipio, segundo o disposto na lexislación vixente, ábrese a seguinte convocatoria: Elección de xuíz de paz titular deste municipio No Rexistro Xeral deste Concello, na Casa do Concello, en horario das 09.00 a 13.00 h, durante os quince días hábiles seguintes á publicación deste edicto no BOP. Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial. A) Certificación de nacemento ou fotocopia autenticada do DNI b) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. C) Xustificación dos méritos que alegue o solicitante. O que se fai público para xeral coñecemento. Melide, 29 de xullo de 2010 A ALCALDESA María Socorro Cea Vázquez
09/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 156/2010

Acordo do 15 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de A Laracha (expediente IN407A 156/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Hidroeléctrica de Laracha S. L. Enderezo social: Rúa Nicaragua 10 -3.° Ezda.15005 A Coruña Denominación: LMT, CT, RBT Borreiros Situación: concello de A Laracha Características técnicas: Liña aérea de media tensión a 15/20 KV, cunha lonxitude de 0018 km, con orixe no apoio n.° 75 existente LMT Borreiros-Vista Alegre (Expte.134/96) e final no apoio do CT proxectado, no condutor LA-56/54,6 mm 2. Centro de transformación de intemperie, cunha potencia de 400 KVA, relación de transformación de 15.000-20.000/400-230 V. Enlace á rede de baixa tensión existente en condutor RZ 3*95 mm 2 entre el apoio do CT proxectado e a actual RBTA. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 15 de xullo de 2010. A xefa territorial Por ausencia O xefe do Servizo de Enerxía e Minas Art.39.3 Decreto 324/2009 (D. O. G. n.° 117, do 17/06/2009) Erhan Natalia Belen Santaflorentina Ghet
09/08/2010 | Administración LocalMunicipal
Vimianzo
Lista provisional de admitidos e excluídos á praza de técnico/a de xestión (código XUA-02)

RESOLUCIÓN DA ALCALDÍA D. Alejandro Rodríguez Lema, Alcalde do Concello de Vimianzo, no exercicio das facultades que lle atribúe a lexislación de réxime local e, concretamente, a base sétima das rectoras do proceso selectivo dunha praza da escala de administración xeral, subescala de xestión, denominada técnico/a de xestión (código XUA-02), vacante no cadro de persoal do Concello de Vimianzo, e incluida na oferta de emprego público do exercicio 2010, e tomando en conta as seguintes, CONSIDERACIÓNS: I.- Por resolución da Alcaldía do 30 de xaneiro de 2010 aprobouse a oferta de emprego público deste concello para o ano 2010. Publicouse no BOP nº 26, do 9 de febreiro de 2010, e no DOG nº 40, do 1 de marzo de 2010. A praza de técnico/a de xestión (código XUA-02) está incluida na oferta de emprego público do ano 2010. II.- Por resolución da Alcaldía do 29 de marzo de 2010 aprobáronse as bases reguladoras da e a convocatoria das probas selectivas, polo sistema de concurso-oposición. O anuncio publicouse no BOP núm.73, do 21 de abril; no DOG nº 94, do 20 de maio, e no BOE nº 142, do 11 de xuño de 2010. O prazo de presentación de solicitudes, de vinte días naturais, dende a publicación do anuncio no BOE, rematou o 1 de xullo de 2010. Consta no expediente informe da funcionaria encargada do Rexistro Xeral deste concello, do 6 de xullo de 2010, comprensivo das solicitudes presentadas para o presente proceso selectivo. III.- Analizado o contido das bases, a base cuarta establece os requisitos dos aspirantes para ser admitidos á realización das probas. A base quinta regula a presentación de solicitudes así como a documentación que se ten que xuntar con esta. Visto canto antecede, esta Alcaldía-Presidencia, Primeiro.- Aprobar a seguinte listaxe provisional de aspirantes admitidos e excluídos: Segundo.- Ordear a publicación da presente listaxe no Boletín Oficial da Provincia, no taboleiro de anuncios e na páxina web do Concello. Os aspirantes excluídos teñen un prazo de dez días hábiles, contados dende a publicación desta resolución no Boletín Oficial da Provincia, para emendar os erros ou defectos que motivaron a súa exclusión, especificando que os documentos deben ser orixinais ou copias compulsadas. Vimianzo, 28 de xullo de 2010 Diante de min, O Alcalde A secretaria
09/08/2010 | Administración LocalMunicipal
Negreira
Orzamento

O Pleno da Corporación con data de 16 de xullo de 2010, acordou aprobar inicialmente o orzamento municipal para o exercicio 2010. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 21 de xullo de 2010 Mª del Pilar Pérez Pensado Alcaldesa en funcións
09/08/2010 | Administración LocalMunicipal
Culleredo
Urbanismo
Apertura cafetería (Celia Paz)

Dª. Maria Jesus Belen Gomez Casero Emin, solicitou unha licenza municipal para a apertura dunha cafetería (epígrafe 2.7.3. do catálogo de espectáculos públicos e actividades recreativas da Comunidade Autónoma de Galicia) nun local sito na avda. de Alvedro núm.41, parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 2 de agosto de 2010 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
09/08/2010 | Administración LocalMunicipal
Camariñas
Exposición pública da Ordenanza xeral municipal sobre tráfico, circulación de vehículos a motor e seguridade viaria

Aprobada inicialmente polo pleno do Concello de Camariñas, en sesión ordinaria de data trinta de xullo de dous mil dez, a Ordenanza Xeral municipal sobre tráfico, circulación de vehículos a motor e seguridade viaria do Concello de Camariñas, ábrese un período de información pública polo prazo de trinta días hábiles, contados a partir do día seguinte á inserción deste anuncio no Boletín Oficial da Provincia e no taboleiro de anuncios do Concello, para que poida ser examinada na secretaría do Concello e presentar as reclamacións e suxestións que se estimen pertinentes. Camariñas, a 2 de agosto de 2010 O Alcalde, Asdo.: D. Manuel Valeriano Alonso de León.
09/08/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Modificación dos estatutos da asociación de redeiras “Virxe do Carmen”, de Porto do Son. Expte.15/799

ANUNCIO.- Xunta de Galicia. Delegación Territorial da Consellería de Traballo e Benestar. SMAC. Sección de Mediación, Arbitraxe e Conciliación.- A CORUÑA En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección depositaronse en data 2.02.10 os Estatutos modificados da Organización denominada ASOCIACIÓN DE REDEIRAS “VIRXE DO CARMEN” (Expte 15/799). Nos que a modificación consiste na nova redacción do artigo 4º dos Estatutos, relativo aos fins da Asociacion. Os Estatutos depositados poderán ser examinados por calquera persoa interesada. A Coruña, 26 de xullo de 2010 O XEFE TERRITORIAL, Asdo.: Luis Alvarez Freijido
26/08/2010 | Administración LocalMunicipal
Fene
Secretaría
Delegación da Alcaldía entre os días 9 ao 31 de agosto de 2010, ámbolos dous inclusive

Por esta Alcaldía, ditouse Resolución núm.580/2010 de data 5 de agosto de 2010, que transcrita di: Logo de ver que esta Alcaldía estará ausente do termo municipal no período que comprende os días 9 ao 31 de agosto de 2010, ámbolos dous inclusive. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que dende as 00:00 horas do día 9 de agosto de 2010 ata as 24:00 horas do día 16 de agosto de 2010 se faga cargo das correspondentes funcións como alcalde accidental a terceira tenente de alcalde dona María del Carmen Silvar Canosa. Segundo.- Dispoñer que dende as 00:00 horas do día 17 de agosto de 2010 ata as 24:00 horas do día 23 de agosto de 2010 se faga cargo das correspondentes funcións como alcalde accidental o cuarto tenente de alcalde don Manuel Ángel Rodríguez Carballeira. Terceiro.- Dispoñer que dende as 00:00 horas do día 24 de agosto de 2010 ata as 24:00 horas do día 31 de agosto de 2010 se faga cargo das correspondentes funcións como alcalde accidental o primeiro tenente de alcalde don José Antonio López Rodríguez. Cuarto.- Notificar a presente Resolución a/aos interesada/os e publicala no Boletín Oficial da Provincia. Fene, 5 de agosto de 2010 O alcalde D. M. O secretario Iván Puentes Rivera Jesús Tallón García” Fene, 5 de agosto de 2010 O alcalde Iván Puentes Rivera
26/08/2010 | Administración LocalMunicipal
Ferrol
Oficina Presupostaria
Publicación anuncio expediente modificación de créditos núm.38/2010, subexpediente 14/2010 de tranferencias

O Pleno da Corporación, na sesión do día 29 de xullo de 2010, aprobou os expedientes de modificación de créditos o número 38/2010, subexpediente 14/2010, de transferencias. De conformidade co establecido no artigo 169.1 da Lei 39/1988 de 28 de decembro, Texto refundido aprobado por Rdl 2/2004, exponse ó público por prazo de quince días hábiles, que contarán a partir do día seguinte ó da publicación do presente anuncio no Boletín oficial da Provincia, para que poidan presentarse as reclamacións que se consideren oportunas, que serán dirixidas ó señor Alcalde-presidente. No suposto de que non se presenten reclamacións, considerarase definitivamente aprobada as modificacións de créditos, quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso-administrativo ó abeiro do establecido no artigo 171 da Lei 39/1998, reguladora das Facendas locais, que haberá de presentarse perante a sala correspondente do Tribunal de Xustiza de Galicia, no prazo de dous meses, que contarán a partir da data en que se produza a súa aprobación definitiva, expresa ou tácita. Ferrol, 17 de agosto de 2010. O Alcalde-presidente, Asdo: Vicente Irisarri Castro.
26/08/2010 | Administración LocalMunicipal
Trazo
Conta Xeral 2009

Formulada e rendida a Conta Xeral do Presuposto desta Corporación correspondente ó exercicio de 2009, e informada pola Comisión Especial de Contas, exponse ó público cos documentos que a xustifican, na Secretaría deste Concello por espacio de quince días, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Trazo, 20 de agosto de 2010. O Alcalde, Asdo.: José Dafonte Varela.
26/08/2010 | Administración LocalMunicipal
A Baña
Delegacións funcións

Dado que teño que ausentarme do traballo por vacacións, do 21 de agosto de 2010 ao 7 de setembro de 2010 ámbolos dous incluídos, e coa finalidade de cumpri-lo exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, - Primeiro: Delegar no tenente de alcalde, D. Manuel Tourís Fernández a titularidade das funcións que corresponden á Alcaldía no devandito prazo de tempo. - Segundo.- A delegación conferida poderá revocarse en calquera momento. - Publíquese o presente Decreto conforme ó establecido no art.44.1 do ROF e notifíquese ó interesado. Así o decretou e asinou o alcalde, D. José Andrés García Cardeso, na Baña, ao 20 de agosto de dous mil dez, do que eu secretario accidental, certifico. O ALCALDE O SECRETARIO ACC.
26/08/2010 | Administración LocalMunicipal
Vedra
Secretaría-Intervención
Anuncio aprobación proxectos

Aprobados pola Corporación municipal os proxecto Ampliación da rede de saneamento en Outeiro e Ampliación das redes de abastecemento e saneamento ata o albergue de Outeiro, faise público que os mesmos estarán expostos na Secretaría deste Concello durante o prazo de 15 días, ós efectos de poder ser examinado e posibles reclamacións. Vedra, 2 de agosto de 2010 O ALCALDE Asdo. Odón C. Cobas García
26/08/2010 | Administración LocalMunicipal
Santiago de Compostela
Urbanismo
Negociado de licenzas de apertura-anuncio de información pública

A NAVE DE VIDAN SL solicitóu licencia de apertura para NAVE DESTINADA A BAR, RESTAURANTE, SALON DE BANQUETES E CAFE CONCERTO en AVDA MESTRA VICTORIA MIGUEZ (DA), 44 SANTIAGO DE COMPOSTELA (A CORUÑA). Consonte o Regulamento Xeral de Policia de Espectáculos Publicos e Actividades Recreativas, sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/190/2010 pode consultarse no Negociado de Aperturas deste Concello. Santiago de Compostela, 13 de xullo de 2010. A Concelleira Delegada de Urbanismo e Patrimonio, Asdo: Mercedes Rosón Ferreiro.
26/08/2010 | Administración LocalMunicipal
Malpica de Bergantiños
Secretaría
Anuncio de emprazamento aos interesados no PO 0015554/2010 do T. S. X. Galicia Cont./Ad. Sec 4

O Alcalde do Concello de Malpica de Bergantiños, con data de 23/08/2010, ditou a resolución que a continuación se transcribe: “ Visto que no Tribunal Superior de Xustiza de Galicia-Sección 4, se tramita recurso contencioso-administrativo, procedemento ordinario número 0015554/2010, interposto por TELEFÓNICA MÓVILES ESPAÑA S. A., contra resolución do Concello de Malpica de Bergantiños de data de 12 de maio de 2010, sobre ORDENANZA FISCAL NÚMERO 27 REGULADORA DA TAXA POR APROVEITAMENTO ESPECIAL DE DOMINIO PÚBLICO LOCAL A FAVOR DE EMPRESAS EXPLOTADORAS DE SERVIZOS DE SUBMINISTRACIÓN DE INTERESE XERAL DO CONCELLO DE MALPICA DE BERGANTIÑOS, BOP Nª 88 de 12 de maio de 2010. Logo de ver o disposto nos artigos 48 e 49 da Lei 29/1998 de 13 de xullo, reguladora da xurisdicción contencioso-administrativa. En cumprimento da resolución do citado tribunal de data de 30 de xullo de 2010, con rexistro de entrada no Concello número 3501 de data de 12 de agosto de 2010, e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: PRIMEIRO: Remitir ao Tribunal Superior de Xustiza de Galicia, cont/adm, sección 4, copia autenticada, con índice de documentos e debidamente foliado, do expediente administrativo correspondente ao recurso contencioso-administrativo no encabezamento citado. SEGUNDO: En cumprimento do disposto no artigo 49 da Lei 29/1998, de 13 de xullo, notificar a presente resolución aos interesados no expediente, en caso de que existan, no prazo de cinco días, emplazándoos para que poidan comparecer e personarse nos autos no prazo de nove días. De non ter coñecemento de posibles interesados, insertarase anuncio desta resolución no BOP e no taboleiro de anuncios do Concello, co obxeto de emprazar a todas aquelas personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio”. Malpica de Bergantiños, a 23 de agosto de 2010. O alcalde Asd. Angela Adriana Madrena Igbineweka.
26/08/2010 | Administración LocalMunicipal
Trazo
Substitución do Sr. Alcalde por vacacións

Ó ausentarse da localidade o Sr. Alcalde, durante os días 23 de Agosto a 29 de Agosto de 2010, ambos inclusive, a tenor do regulado nos artigos 43 a 45 do RD 2568/1986, de 28 de Novembro, polo que se aproba o Regulamento de Organización, Funcionamento e Réxime Xurídico das Entidades Locais, DECRETO: 1 °.–Que se otorga delegación das competencias legalmente atribuídas a esta Alcaldía en favor do Sr. Teniente de Alcalde Don Eugenio Lamas Pazos, durante los días 23 de Agosto a 29 de Agosto de 2010, ambos inclusive, por atoparse fora da localidade no período mencionado o Sr. Alcalde.2 °.–Que se remita notificación do presente Decreto ó Sr. Teniente de Alcalde deste Concello, para o seu coñecemento e efectos oportunos, e copia do mesmo ó Boletín Oficial da Provincia. En Trazo, a 20 de agosto de 2010. O Alcalde, Asdo. José Dafonte Varela.
26/08/2010 | Administración LocalMunicipal
Porto do Son
Anuncio de aprobación do padrón fiscal de vaos

A Xunta de Goberno Local do 18 de agosto de 2010, adoptou entre outros, o seguinte acordo: APROBACIÓN DO PADRÓN FISCAL DE VAOS 2010.- Dada conta do padrón fiscal elaborado polo servizo de recadación da taxa por vaos 2010, a Xunta de Goberno Local acorda: PRIMEIRO: Aprobar o padrón fiscal referenciado, por un importe total de: 17.976,82 euros (dezasete mil novecentos setenta e seis euros con ostenta e dous céntimos de euro), que comeza por Ricardo Ruben Diliz Diaz Asensio, Gloria e remata por Leandro Daniel Guetafi Fagilde, Avelino; sendo o número total de recibos de: 297 ( douscentos noventa e sete). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Porto do Son, 20 de agosto de 2010. O Alcalde, Asdo.: Xoán Pastor Rodríguez Santamaría.
26/08/2010 | Administración LocalMunicipal
Culleredo
Secretaría Xeral
Anuncio de concesión de subvención

En cumprimento do establecido no capítulo III, artigo 22, punto 2 da ordenanza xeral de subvencións do concello de Culleredo, infórmase de que en data 21 de maio de 2010, o sr. alcalde-presidente, D. Julio Sacristán de Diego, acordou conceder unha subvención por importe de 1.380 euros á Asociación Solidariedade Galega co Pobo Saharaui, para financiamento de traslado de nenos/as saharauis, podendo consultarse o contido íntegro desta resolución na área de Secretaría Xeral do Concello. Culleredo, 20 de xullo de 2010 O alcalde Asdo.: Julio Sacristán de Diego
26/08/2010 | Administración LocalMunicipal
Brión
Edicto de notificación

Neste concello estase tramitando de oficio, o expediente para a caducidade dunha licenza de obra maior concedida pola Xunta de Goberno Local o 8 de maio de 2007 a Dissal Desarrollos Inmobiliarios SL, relativa á construción de dúas vivendas unifamiliares no lugar de Cirro 25 e 26, parroquia de San Salvador. Intentada a notificación á empresa que se relaciona, ésta non se pudo practicar, polo que se procede de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de que no prazo de 10 días, contados dende o seguinte a súa publicación, o interesado no procedemento comparezca nas oficinas municipais do Concello de Brión, sitas na Carballeira de Santa Minia nº 2 15865 Brión ós efectos do coñecemento íntegro do expediente e manifeste o que estime oportuno na defensa dos seus dereitos. Brión, 17 de agosto de 2010 O alcalde, José Luís García García
26/08/2010 | Administración LocalMunicipal
Porto do Son
Anuncio adxudicación provisional contrato mixto de subministro e servizos: dotación, instalación e xestión do sistema de bicicletas de uso público no Concello de Porto do Son

Por acordo da Xunta de Goberno Local adoptado en Sesión Extraordinaria de data de 18/08/2010 aprobouse a adxudicación provisional do contrato mixto de subministro e servizos: DOTACIÓN, INSTALACIÓN E XESTIÓN DO SISTEMA DE BICICLETAS DE USO PÚBLICO NO CONCELLO DE PORTO DO SON, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Mixto. Subministro e Servizos.3. Obxecto do Contrato: DOTACIÓN, INSTALACIÓN E XESTIÓN DO SISTEMA DE BICICLETAS DE USO PÚBLICO NO CONCELLO DE PORTO DO SON.4. Procedemento: Negociado sen publicidade.5. Tramitación: Ordinaria.6. Prezo do contrato: 46.854,89 € IVE engadido. a. Adxudicatario: INGENIA SOLUCIONES GRUPO ELÉCTRICAS HERMANOS CAMPOS SL b. Data: 18/08/2010. c. Importe de Adxudicación: 46.854,89 € IVE engadido, que se desglosa en: i. Valor estimado de: 39.707,53 € ii. IVE: 7.147,36 €. Porto do Son, a 19 de agosto de 2010. O ALCALDE-PRESIDENTE Asdo. D. Xoán Pastor Rodríguez Santamaría.
26/08/2010 | Administración LocalMunicipal
Cariño
Anuncio de licitación

O Concello de Cariño, convoca o concurso con procecemento aberto con varios criterios de adxudicación para a contratación do seguinte contrato de subministro: Obxeto: SUBMINISTRO DE EQUIPOS PARA DESBROCE E MEDICIÓN DE TURBIDEZ Presuposto de licitación: 77.905,42 € Prazo de execución: 3 meses Clasificación: Non se esixe. Información: Na Secretaría Xeral do Concello. Telf.- 981 40 50 64 Proposicións: Poderán presentarse no Rexistro Xeral do Concello no prazo de 15 días naturais contados a partir ó do seguinte da publicación do anuncio de licitación no Boletín Oficial da Coruña. Documentación a presentar: a documentación requerida presentarase tal como se indica no Prego de Cláusulas Administrativas Particulares. Garantía Provisional: Non se esixe Garantía definitiva: 5% do prezo de adxudicación Os gastos dos anuncios, serán por conta do adxudicatario Cariño, 10 de agosto de 2010. O ALCALDE ASDO.- JOSE LUIS ARMADA CASTRO
26/08/2010 | Administración LocalMunicipal
Culleredo
Economía, Facenda, Réxime Interior
Aprobación definitiva modificación relación de postos de traballo

O Pleno do Concello, en sesión celebrada o día 15 de xullo de 2010, aprobou inicialmente a modificación da Relación de postos de traballo. O expediente estivo exposto ao público polo prazo de vinte días hábiles, contados dende o seguinte ao de inserción do anuncio da aprobación provisional no Boletín oficial da provincia. Durante o citado prazo non se presentaron reclamacións, polo que a modificación se considera definitivamente aprobada, de acordo co disposto nos artigos 126 e 127 do Real decreto lexislativo 781/1986 de 18 de abril, polo que se aproba o Texto refundido das disposicións legais vixentes en materia de Réxime Local. En cumprimento do que dispón o mencionado artigo 127 do Real Decreto Lexislativo 781/1986, faise pública a citada relación de postos de traballo. Culleredo, 2 de agosto de 2010. CONCELLEIRA DE ECONOMÍA, FACENDA, RÉXIME INTERIOR E SEGURIDADE Alicia Ferreiro Varela
26/08/2010 | Administración LocalMunicipal
Malpica de Bergantiños
Secretaría
Resolución da alcaldía

RESOLUCION DA ALCALDIA Nº 782/2010 DE DELEGACIÓN REALIZACIÓN CASAMENTO NO CONCELLEIRO DON ALFREDO CAÑIZO GARRIDO 1 Recibido auto do Xulgado de Paz, Rexistro Civil de Malpica para a celebración do matrimonio Civil de Don Elias Francisco Barboucha Laconcha e Dona Simona Florina Cavalcante Sererols, autorizando ao Sr. Alcalde Don José Ramón Varela Rey para a realización do mesmo o vindeiro día vintedous de agosto do ano actual.- 1 Don José R. Varela Rey, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía RESOLVE: 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día vintedous de agosto do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre. Malpica de Bergantiños, 17 de agosto de 2010 O alcalde D. M., A secretaria acc., José R. Varela Rey Isabel Fdez. Deus.